
Naročnik na podlagi 89. in 90. člena ZJN-3 (Uradni list RS, št. 91/15) izdaja 
ODLOČITEV O ODDAJI NAROČILA

Naročnik:                                             Šola za ravnatelje, Vojkova 63, Ljubljana
Predmet javnega naročila:             Najem dveh večopravilnih naprav
Št. Javnega naročila:                        1 / 2017
Datum objave javnega naročila:   18. 05. 2017
Uporabljen postopek:                     Naročilo male vrednosti

Na osnovi prejetih ponudb na javni razpis za oddajo javnega naročila za najem dveh večopravilnih naprav po postopku naročila male vrednosti, ki je bil dne 18. 05. 2017 objavljen na Portalu javnih naročil pod številko objave JN005131/2017-W01, se na osnovi meril iz razpisne dokumentacije izbere ponudnik: Fiteh d.o.o., Selo pri Ihanu 49, 1230 Domžale.

Obrazložitev:
Naročnik Šola za ravnatelje je skladno z določili ZJN-3 dne 15. 5. 2017 s sklepom o začetku postopka javnega naročanja pod zaporedno številko JN 1 / 2017 začel postopek javnega naročanja. Dne 18. 5. 2017 je na Portalu javnih naročil objavil povabilo k oddaji ponudb po postopku naročila male vrednosti, pod številko objave JN005131/2017-W01. 
Do roka za oddajo ponudb 26. 05. 2017 do 12.00 ure, so ponudbe predložili naslednji ponudniki:
1. Panna d.o.o.
2. Biro sistemi d.o.o.
3. Konica Minolta d.o.o.
4. Točka-IT d.o.o.
5. Fiteh d.o.o.
6. Optiprint d.o.o.
Skupno je na naslov naročnika pravočasno prispelo 6 ponudb. Javno odpiranje ponudb je potekalo v prostorih naročnika, dne 26. 5. 2017 ob 13.00 uri. Javno odpiranje ponudb je vodila komisija, ki jo je imenoval naročnik. 
Ponudnike, katerih ponudbe so bile nepopolne ali nejasne, je naročnik pozval na dopolnitev ponudb. Na dopolnitev so bili pozvani ponudniki: Panna d.o.o., Fiteh d.o.o., Točka-IT d.o.o., Konica Minolta d.o.o. in Optiprint d.o.o. Nepravočasnih ponudb ni bilo.
Po oddaji pozivov na dopolnitev vlog in pred odpiranjem prejetih dopolnitev ponudnikov je naročnik ugotovil, da bi ponudnik Optiprint d.o.o. svojo ponudbo z dne 26. 5. 2017 z dopolnitvijo, kakršna bi bila potrebna za primerljivost z ostalimi ponudbami, moral spremeniti tako, da bi bila s tem dejansko predlagana nova ponudba, saj bi ponudnik spremenil svojo ceno na enoto po vseh postavkah predračuna, s čimer bi dejansko podal novo ponudbo, kar pa pomeni ravnanje v nasprotju s šestim odstavkom 89. člena ZJN-3. Zato je naročnik navedenega ponudnika izključil iz postopka javnega naročila. 
Ostali ponudniki, ki so bili pozvani na dopolnitev, so ponudbe pravočasno in pravilno dopolnili. 
Merilo za izbor ponudnika je bila skladno s točko d) povabila k oddaji ponudb najugodnejša ponudba, določena na podlagi C1 - skupne cene mesečnega najema dveh večopravilnih naprav (vključno s predvidenim številom izpisov in 20% odstopanjem od predvidenega števila izpisov ter celotnim vzdrževanjem in potrošnim materialom) in stroška C2 - presežnega barvnega ter C3 -črno-belega izpisa. Po merilu C1 je ponudba lahko dobila največ 80 točk, po merilu C2 največ 15 točk in po merilu C3 največ 5 točk. Naročnik je skupno število točk za vsakega ponudnika posebej izračunal na podlagi formule, objavljene v povabilu k oddaji ponudb.
Naročnik je po razvrstitvi ponudb po merilih kot najugodnejšo ponudbo označil ponudbo ponudnika Fiteh d.o.o.
Popolne ponudbe je naročnik glede na merilo za izbor razvrstil po vrstnem redu:
	Zap.št.
	Ponudnik
	C1
	C2
	C3
	Skupaj točk

	1.
	Fiteh d.o.o.
	499,00
	0,034
	0,012
	499,00/499,00*80 + 0,0315/0,034*15 + 0,005/0,012*5 = 80+13,90+2,08= 95,98

	2.
	Točka-IT d.o.o.
	562,00
	0,04
	0,006
	499,00/562,00*80 + 0,0315/0,04*15 + 0,005/0,006*5 = 71,03 + 11,81 + 4,17= 87,01

	3.
	Panna d.o.o.
	671,00
	0,0315
	0,005
	499,00/671,00*80 + 0,0315/0,0315*15 + 0,005/0,005*5 = 59,49 + 15 + 5 = 79,49

	4.
	Konica Minolta d.o.o.
	643,30
	0,035
	0,012
	499,00/643,30*80 + 0,0315/0,035*15 + 0,005/0,012*5 = 62,06 + 13,50 + 2,08 = 77,64

	5.
	Biro sistemi d.o.o.
	702,74
	0,032
	0,005
	499,00/702,74*80 + 0,0315/0,032*15 + 0,005/0,005*5 = 56,81 + 14,76 + 5 = 76,57



Po pregledu celotne ponudbe najugodnejšega ponudnika je naročnik ugotovil, da je njegova ponudba skladna z zahtevami in pogoji, določenimi v povabilu k oddaji ponudb in drugi dokumentaciji v zvezi z oddajo javnega naročila. 
Naročnik skladno z določili tretjega odstavka 47. člena ZJN-3 ni preverjal obstoja in vsebine navedb v ponudbah.
Naročnik je zaključil, da je najugodnejša ponudba ponudnika Fiteh d.o.o. dopustna v skladu z definicijo dopustne ponudbe po 29. točki 2. člena ZJN-3, saj ne obstajajo razlogi za izključitev ponudnika, ponudnik izpolnjuje pogoje za sodelovanje, ponudba ustreza potrebam in zahtevam naročnika, ponudba je prispela pravočasno, pri ponudbi ni dokazano nedovoljeno dogovarjanje ali korupcija, naročnik je ni ocenil za neobičajno nizko, cena v ponudbi pa ne presega zagotovljenih sredstev naročnika. 
Na podlagi navedenega je naročnik izbral ponudbo ponudnika Fiteh d.o.o., ponudbe ostalih ponudnikov pa je zavrnil, ker niso izpolnjevale merila za izbor – najugodnejša ponudba.
Pravni pouk
Pravno varstvo ponudnikov, naročnika in javnega interesa v postopku oddaje javnega naročila ureja Zakon o pravnem varstvu v postopkih javnega naročanja (Ur. l. RS, št. 43/11, 60/11, 63/13, 90/14).
[bookmark: _GoBack]Zahtevek za revizijo lahko vloži zagovornik javnega interesa in vsaka	oseba,	ki ima ali je imela interes	za dodelitev javnega naročila in ki verjetno izkaže, da	ji je bila	 ali bi ji lahko z domnevno kršitvijo nastala škoda.	 Kadar je bila v postopku oddaje javnega naročila oddana skupna ponudba, lahko zahtevek za revizijo vloži katerakoli od oseb, ki so oddale skupno ponudbo.
Šteje se, da je interes za dodelitev javnega naročila izkazala tista oseba, ki je oddala pravočasno ponudbo, če rok za oddajo ponudb še	 ni potekel pa vsaka oseba, ki lahko opravlja dejavnost, potrebno za izvedbo predmetnega javnega naročila.
Po odločitvi o oddaji javnega naročila	po postopku naročila male vrednosti se lahko	vloži zahtevek za revizijo v roku 5 delovnih dni, šteto od prejema odločitve. 
Zahtevek za revizijo se vloži pisno neposredno pri naročniku ali po pošti priporočeno s povratnico. S kopijo zahtevka za revizijo vlagatelj obvesti tudi ministrstvo, pristojno za finance.
Zahtevek za revizijo mora vsebovati obvezne sestavine iz 15. člena ZPVPJN, ki mu je treba obvezno priložiti potrdilo o vplačilu takse v višini 2% od cene najugodnejše popolne ponudbe za sklop ali javno naročilo, vendar ne manj kot 500,00 EUR in ne več kot 25.000,00 EUR. Taksa se plača na transakcijski račun Ministrstva, pristojnega za finance št. SI56 0110 0100 0358 802, odprt pri Banki Slovenije, Slovenska ulica 35, 1505 Ljubljana, SWIFT KODA: BSLJSI2X, IBAN: SI56011001000358802, referenca: 11 16110-7111290- 00513117.

V Ljubljani, dne 6. 6. 2017                                                                                    zakoniti zastopnik naročnika:
                                                                                                                                            Dr. Vladimir Korošec

